Kué bawang

Kué bawang (tulisan Arab gundul: كوى باوڠ) entu atu kué nyang ngetop bangat di Indonésia lantaran rasanya entu nyang gurih garing krauk-krauk ènak bakal nggayem. Kué bawang mawjudnya macem-macem, ada nyang mawjudnya panjang kaya' stik, ada juga nyang mawjudnya segitiga. Cara bikinnya nyang gampang jadi alesan dia suka dikeja bakal isian kèler.https://www.merdeka.com/gaya/kue-bawang-tahan-lama-dan-mudah-dibuat-begini-resepnya-224902-mvk.html?page=4

 Bahan èn cara ngeja 
Kué bawang dikeja deri tepung terigu ama tepung aci, cemplungin ke baskom nyang gedé, amprokin tepung terigu, tepung aci, bawang puti nyang udah dialusin, bawang mèra nyang dicacag. Tambain garem, kaldu ayam bubuk, ladah bubuk, ama baking powder. Aduk entu semua ba'an ampé kecampur rata biar rasa gurihnya rata di entu kabèh adonan. Aduk ba'an kering ampé kecampur, pasupin telor nyang udah dikocok barengan ama blubèn nyang udah bolé ngele'ehin. Aduk lagi ampé semua ba'an kecampur semua-mua. Ambil bangsa atu sèndok makan adonan, dèplèin, terus potong-potong nurutin seréra. Pastiin potongannya pada melulu ukurannya bagèn kuénya matengnya rata pas digorèng ntu.

Kalu mao nyimpen kué bawang biar kaga' layu atawa melempem, pastiin biar keja dingin dulu sebelon dimasupin ke kèler.

 Ruju'an 

Bangsaan:Makanan
Bangsaan:Kué-kuéan
Bangsaan:Makanan Betawi